runetrust/blame-folketinget-dk huggingface dataset:
Marlene Harpsøe (DF), 2010-11-11:
Og sådan er det jo, lige meget om det er her i Folketinget, eller om man sidder derhjemme med sit private budget for sine private indtægter og udgifter, man er nødt til at få tingene til at stemme, og det ved fru Karina Lorentzen Dehnhardt jo også udmærket godt.
Jesper Petersen (SF), 2010-04-29:
Vi er gået fra, at det for et par uger siden hed, at nulvækst betyder ingenting og regeringen ikke vil lave nogen forringelser, nulvækst kan man gennemføre uden noget som helst, til dog så at få en forklaring på, at der kommer til at være fyringer i den offentlige sektor.
Eva Kjer Hansen (V), 2007-01-16:
Det er ikke udelukket, at de udenlandske metoder kan godkendes i et hjemmeundervisningsforløb, men i og med at metoderne er kendetegnet ved, at de foreskriver et bestemt undervisningsforløb, udgør de ikke i sig selv et tilstrækkeligt grundlag for godkendelse af den samlede undervisningsplan.
Mai Mercado (KF), 2017-05-16:
Jeg nævnte tre eksempler, eksempelvis at moren kan rejse en sag om faderskab og medmoderskab, inden barnet er født, at moren har pligt til at oplyse, hvem der er eller kan være far, og at en mand, der har haft et seksuelt forhold til moren, kan få prøvet, om han er barnets far.
Theresa Scavenius (UFG), 2024-05-07:
Jeg forholder mig bare til det, der står i miljøkonsekvensrapporten, f.eks. på side 561, at man har taget prøver af havbunden fra 30-60 cm. Så nytter det jo ikke noget, at ministeriet og ministeren svarer, at der er blevet lavet prøver fra 0-30 cm, når de selv siger sådan i miljøkonsekvensrapporten, plus at der ikke kan leveres yderligere dokumentation for det.
Steen Gade (SF), 2005-06-14:
Som jeg sagde under forslaget om naturen, synes jeg, at det med, at vi har risiko for forringelser på § 3-områderne, og at vi her har et hul i den forstand, at resten af naturen ikke er dækket ind, fordi vi nu mister regionplanerne, faktisk er et stort problem, vi står over for i de kommende år.
Søren Pape Poulsen (KF), 2017-05-03:
Men jeg har haft en drøftelse med mine rumænske kolleger på et tidspunkt, og jeg havde en drøftelse med den rumænske ambassadør her i Danmark i sidste uge, hvor vi talte om, at ja, vi anerkender, at der er masser af god arbejdskraft, der er her, og som opfører sig ordentligt – og dem, der ikke gør det, skal vi i fællesskab gøre noget ved, for de skal sådan set sættes bag tremmer.
Søren Søndergaard (EL), 2003-02-18:
Afslutningsvis vil jeg bare sige: Det her forslag var et rent demokratisk forslag om at udvide den demokratiske praksis, sådan at når vi her i Folketinget skal træffe så alvorlige beslutninger som at sende Danmark i krig, så bliver der, når vi går i gang med forberedelserne til det, taget en diskussion i Folketinget, så vi får en afklaring og en afstemning.
Elisabeth Arnold (RV), 1998-12-17:
For sidst vi havde en debat her, f.eks. om ØMU'en for ganske få uger siden, havde hr. Frank Dahlgaard forsynet hr. Kristian Thulesen Dahl med en erklæring, som han på vegne af hr. Frank Dahlgaard skulle læse højt i debatten. Så afskillige af os er meget forvirrede med hensyn til, hvilket parti hr. Frank Dahlgaard og hr. Kristian Thulesen Dahl egentlig er fælles om.
Elisabeth Geday (RV), 2006-03-02:
De regler blev til, fordi der har vist sig alt for store variationer i, hvordan kommuner behandler mennesker på sygedagpenge, og alt for mange mennesker gik alt for længe på sygedagpenge uden en opfølgning, indtil de 52 uger var gået og personerne blev smidt på kontanthjælp eller helt røg ud.
Zenia Stampe (RV), 2017-12-01:
For så kommer vi jo kun til at fokusere på det dårlige, i stedet for, som vi gør herhjemme, at sige: Et kompromis er et kompromis, men det er trods alt bedre at være med end at stå udenfor, for der var nogle blomster, som vi fik lov til at placere i den buket.
Morten Messerschmidt (DF), 2006-05-31:
Nu hørte vi før, at Venstres ordfører synes, at der ikke var noget mærkeligt i, at man først har en lang debat med folket og fik en tænkepause og hørte alle de synspunkter, som befolkningen måtte have, og så i øvrigt træffer beslutningen herinde på Christiansborg, for vælgerne kan jo bare vælge nogle politikere, som de er enige med EU-politikken om.
Lars Løkke Rasmussen (V), 2002-05-27:
flere nuancer i debatten, så vi får øje for, at en region, der godt kan se ud til at være rig set i helikopterperspektiv, kan vise sig at rumme betydelige forskelle, når man kommer ned i en lidt lavere flyvehøjde, hvor man kan se lidt flere detaljer.
Pernille Rosenkrantz-Theil (S), 2018-11-15:
Det har vi som voksne mennesker behov for hjælp til, men børnene har i den grad behov for, at der er nogle, der ser dem, og har i den grad behov for, at der er et sted, man kan henvende sig, hvis man har brug for et længere forløb omkring det, at moren og faren er blevet skilt.
Line Barfod (EL), 2010-04-26:
Det er jo vældig dejligt for os alle sammen, at stavnsbåndet er ophævet, og at man har mulighed for at bo og arbejde nogenlunde frit, i hvert fald lige i vores lille land, og lige arbejde lidt på den anden side af grænsen eller bo på den anden side af grænsen og arbejde hos os.
Lars Løkke Rasmussen (V), 2018-12-05:
Det er sådan set med det afsæt, jeg har sat mig selv i spidsen for, startende med et møde på Marienborg med liberale premierministerkandidater fra Europa, at få lidt greb om den her sag, bl.a. ved at arbejde for, at der nu bliver en stemmeforklaring, som tilgodeser danske synspunkter, men som forhåbentlig også kan forankres hos like-mindede lande rundt i Europa.
Karen Jespersen (V), 1999-04-23:
Altså det er utrolig gratis at lave et beslutningsforslag, hvor man meget uforpligtende lister en hel masse pinde op, og når man samtidig tænker på, hvor meget der er sket på det her område, også med SF's meget konstruktive medvirken, når det drejer sig om at forebygge førtidspensionering, så synes jeg altså godt, at jeg i denne her sammenhæng kan tillade mig at bruge ordene »lidt af et paradeforslag«.
Mette Frederiksen (S), 2012-11-08:
Det, der måske er allervigtigst i reformen her, og som i øvrigt adskiller den her reform fra de reformforslag, der har været fremsat af den tidligere regering, er hele tanken om, at man ude i den enkelte kommune skal begynde at arbejde tværfagligt, samtidigt, koordineret og rehabiliterende omkring det enkelte menneske.
Lene Jensen (S), 2003-02-18:
, ikke fordi der generelt set er noget galt med kvaliteten i dag - som bekendt er den høj, og vi får meget for pengene - men ikke mindst i forhold til de mange programkommiteer har der været kritiske røster fremme, og hverken forskningen eller det politiske system kan leve med en systematisk mistænkeliggørelse af forskningsresultater.
Eva Flyvholm (EL), 2016-05-12:
Det skal vi selvfølgelig gøre noget ved, det er jeg helt enig i, men det er jo det, der ikke sker nu, så jeg vil gerne bede ordføreren lige forholde sig til det her med, at når nu så mange andre lande har afskaffet det her raceforbud igen og slået over på en anden vej, fordi det virker bedre, var det så ikke værd at lære af i Danmark?
Mona Juul (KF), 2020-03-31:
Ellers støtter vi naturligvis en løsning, som branchen selv bakker op om, og hvor man efter min bedste overbevisning agerer ansvarligt og godt over for butikkerne, ligesom man også agerer ansvarligt og godt i forhold til de butikker, der ikke handler med dagligvarer, altså tøjbutikker, boghandler og alle de restauranter, der nu er blevet rigtig gode til at sælge mad ud af huset.
Jens Rohde (V), 2000-11-01:
Kan ministeren bekræfte, at der i ministeriets eget forslag til medieaftale af 21. marts 2000 for perioden 2001-2004 på side 2, afsnit 3, står følgende: »Det økonomiske tab ved reklamefri zoner omkring børneprogrammer vil indgå i det samlede forslag til TV 2's økonomi«, kan ministeren bekræfte, at der i pressemeddelelse af samme dag fra Kulturministeriet står: »TV 2 vil blive kompenseret for indtægtstabet med et ekstra tilskud specifikt til børneudsendelser«, og vil ministeren redegøre for, hvorvidt et sådant tab er indgået i det samlede forlig om TV 2's økonomi?«
Søren Kolstrup (EL), 2001-04-05:
Jeg kan bare sige som et generelt princip, at hvis man lægger sådan en uddannelse ud, så skal man virkelig kunne argumentere for, at den kan bære sig via noget utrolig egnsspecifikt, og vi tror, at der er sådan nogle argumenter i denne situation, men det forudsætter sandelig også, at man så vil holde fast i det naturspecifikke og slås for det, og slås for det.
Karsten Lauritzen (V), 2012-05-03:
Det kunne også godt være, at det ville afskrække nogle af de udenlandske statsborgere, som begår forbrydelser i Danmark, sidder i danske fængsler, ikke har lovligt opholdsgrundlag og bliver udvist, når de kommer hjem, lidt mere fra at begå kriminalitet, hvis de fik lov til at afsone i deres hjemlands fængsler, f.eks. inden for EU.
Per Clausen (EL), 2008-01-18:
Men det fik den konsekvens, at muligheden for, hvis man var økonomisk dårligt stillet, at melde sig ud af Danmarks Radio, og hvad de udsender, så blev udvidet til, at man også skulle melde sig ud af at have forbindelse til internettet, og det er klart, at så bliver konsekvenserne af en sådan asocial ordning jo yderligere forøget.
Flemming Kofod-Svendsen (KRF), 2000-01-18:
Jeg vil da gerne sige til hr. Kim Behnke, at det naturligvis er en helt frivillig sag, om man vil gifte sig eller ej, men så mener vi også, man må tage konsekvensen af sin beslutning. Vi har den grundholdning, at ægteskabet er den rette samlivsform, og derfor finder vi det også helt rigtigt og naturligt, at de fordele, der her bliver skitseret, bliver knyttet til den samlivsform.
Rune Lund (EL), 2016-01-28:
Når man så behandler et lovforslag, hvor de økonomiske konsekvenser ikke er kendt, så virker det, undskyld mig, lidt fjollet, at man beder Folketinget om at godkende det uden at have klarlagt det økonomiske grundlag, når det ikke er håndører, men så store beløb, vi snakker om.
Karen J. Klint (S), 2008-11-28:
Jeg har heller ikke noget imod en demokratisering af folkekirkens samarbejdsvilkår, men det, jeg kan frygte, er, at vi efterhånden får bygget så mange formelle kasser op, at det næsten kan blive uoverskueligt for de fritidsfolk, som indgår i menighedsrådene.
Søren Søndergaard (EL), 1998-06-25:
Det vil sige, at de skal vælges, og hvis vi ikke kan få flertal for, at demokratiet også skal gælde for udlændinge i Danmark, så har vi i hvert fald lagt op til, at det i loven præciseres, at man enten kan udpege dem fra kommunalbestyrelserne, eller man kan vælge.
Per Clausen (EL), 2011-02-10:
Problemet med det her er jo, at i stedet for at analysere sig frem til, hvad det er for nogle udfordringer, de står over for i de såkaldte udkantsområder, med at skaffe arbejdspladser; med at sikre, at vi fremover kan have en fødevareproduktion, som er i balance med naturen, og som er fokuseret på at skabe arbejdspladser i det lokalområde, hvor fødevarerne grundlæggende produceres; med at sikre, at de dele af Danmark også kan få en central placering i den industrielle udvikling, som skal ske fremover, bl.a. som et led i at bringe Danmark i en situation, hvor vi kan klare os ved hjælp af vedvarende energikilder; med at sikre, at der er de nødvendige offentlige institutioner, den nødvendige offentlige service, at der er nogle butikker; og ud fra det diskutere, hvad der så skal til, har man valgt noget andet, fordi der intet var af det, der virkelig kunne virke, som man ønsker, og så gør man noget andet.
Bodil Thrane (V), 2001-05-03:
Når nu miljø- og energiministeren har ondt af mig, fordi jeg hører til et forkert parti, så bliver jeg nødt til at sige, at jeg måske kunne have ondt af Socialdemokratiet, der har sådan en minister - det har jeg aldrig sagt - for sådan nu at blive i den der jargon.
Peter Skaarup (DF), 2001-03-23:
Jeg kan måske godt undre mig over, at regeringen i dag er med inde og sige, at de også gerne vil gøre det her, når man ser på, at det i virkeligheden skyldes, at der til at starte med er skabt et flertal uden om regeringen, der så medfører, at regeringen er nødt til at tilslutte sig det forslag, som bliver vedtaget i dag.
Line Barfod (EL), 2005-01-12:
Jeg vil gerne høre, om ministeren er enig i, at når dankortet er en stor fordel for samfundet, både for borgerne og for bankerne og for butikkerne, så er det, fordi dankortet har så stor udbredelse, at vi kan klare os med kun ét kort, altså om ministeren er enig i, at vi i Danmark har verdens bedste betalingskort, fordi vi har ét kort, som er udbredt overalt?
Peter Skaarup (DF), 2008-11-06:
Derfor vil vi gerne som et led i den diskussion, der er i øjeblikket, omkring politiet øge optaget på politiskolen, dvs. en større politistyrke, med henblik på indsatsen mod bander først og fremmest, for det er meget utrygt for borgerne at se, at de her små stater i staten kan begå organiseret kriminalitet, uden at man kan gøre nok ved det, for skyderierne fortsætter jo, selv om politiet gør en stor indsats. Vi mener også
Lone Dybkjær (RV), 2010-04-09:
Så jeg vil egentlig foreslå, at vi kigger på det ud fra, om det er noget, som vi skal være opmærksomme på vi kan tage med som fag i folkeskolen, og som kan lære dem at håndtere nogle af de praktiske ting i livet, gæld og alt muligt andet.
Claus Hjort Frederiksen (V), 2002-11-01:
Den handler om, at vi kan konstatere, at når mennesker på grund af sygdom har været længe væk fra deres arbejde, er der en stor risiko for, at de mister det og mister fodfæste på arbejdspladserne, og derfor har der været en diskussion om, hvad vi kan gøre med respekt for de sygdomme og lidelser, de mennesker er sygemeldt for, så de alligevel kan bevare tilknytning til arbejdsmarkedet og på længere sigt bevare deres job.
Anne Grete Holmsgaard (SF), 2007-05-15:
Man kan vurdere den her proces i forhold til det, der hedder midtvejsevalueringen, altså den evaluering, der blev foretaget af processen i 2005, og der kunne man på det tidspunkt konstatere, at der ikke var sket ret meget, og også, at Lissabonstrategien løb ind i en krise.
Line Barfod (EL), 2008-11-06:
Jeg kan forstå, at justitsministeren er dybt uenig med statsministeren, ligesom Venstres ordfører også var, i, at der er brug for, at de involverede parter sætter sig rundt om et bord og snakker sammen, sådan som statsministeren rejser rundt og gør i hele verden i øjeblikket.
Morten Bødskov (S), 2019-11-19:
Det giver sig selv, og Dansk Folkeparti, Socialdemokratiet og andre partier herinde har jo gentagne gange diskuteret, hvordan vi får det her rådgiveransvar skærpet, og så er spørgsmålet selvfølgelig her, hvordan vi så sikrer, at det, som bl.a. er centralt i et retssamfund, nemlig fortrolighedsforholdet med f.eks. en advokat, ikke bliver antastet, men at advokaterne også kan få forpligtelser på lige fod med de krav, der eksempelvis bliver stillet til revisorer, i forsøget på i endnu højere grad at dæmme op for det, som er et hovedproblem, nemlig grænseoverskridende skatteunddragelse.
Jan E. Jørgensen (V), 2023-03-14:
Selv om EU selvfølgelig påtager sig mange nye opgaver på socialområdet, sundhedsområdet og erhvervsområdet, er der også områder, hvor vi som danskere en gang imellem kan slå os lidt på samarbejdet, eksempelvis på sådan et område som minimumslønninger, men så er der jo altså heldigvis fortsat et nærhedsprincip og traktatens rammer, som beskytter enkeltstaternes særlige måde at gøre forskellige ting på – den danske model, eksempelvis – og som jo giver Europa-Kommissionen en række begrænsninger i, hvad de kan foretage sig i forbindelse med formulering af ny lovgivning.
Poul Qvist Jørgensen (S), 2003-12-05:
Det, jeg tolker at SF's beslutningsforslag i dag går på, er at få speedet den udvikling op, få taget stilling, således at der kan tages højde for det i kommunerunden, at der kan tages højde for det i finansloven, således at vi kan komme i gang også med uddannelsen og med udbygningen af de her ting her.
Astrid Krag (SF), 2008-05-30:
Så har vi altså fået bekræftet, at det eneste, der i hvert fald fra De Konservatives side mangler, er, at man får den irakiske regering til at skrive under på et stykke papir, så vil man begynde udsendelserne, uagtet ellers hvordan situationen i Irak er.
Karsten Hønge (SF), 2019-12-05:
Men i forhold til hvor mange man hjælper fra det hårde arbejdsliv, er vi nede i, at vi stort set kan kende navnene på dem, for det er i omegnen af 130 mennesker om året, og den her seniorpension løser ikke de to store udfordringer, der er: den ene, som går på at åbne op for en anden retfærdig tilgang til pensionsalderen, som tager udgangspunkt i, hvor mange år man har været der, og den anden og store udfordring omkring nedslidning.
Holger K. Nielsen (SF), 2005-11-02:
Det er fortsat vores argument, at den militære tilstedeværelse vil give mere terrorisme i stedet for mindre terrorisme, og derfor er man ved at komme ind i en ond cirkel, hvor man er nødt til at binde flere og flere ressourcer til sikkerheden, og det kan jeg godt forstå, for selvfølgelig skal vi have sikkerhed for vores soldater dernede.
Morten Bødskov (S), 2011-01-26:
Årsagen til, at spørgsmålet er stillet, er jo, at der temmelig sikkert sidder mange pensionister og kigger på den her diskussion nu, og der er temmelig sikkert en hel del af dem, som har oplevet, at den hjemmehjælper, som eventuelt i dag lige nu skulle være kommet på besøg for at gøre rent i hjemmet, ikke længere har den tid, vedkommende havde før.
Jacob Jensen (V), 2011-04-26:
Den danske udfordring er heldigvis en helt anden end det, man ser i Portugal, i Grækenland og for den sags skyld i Tyskland og England m.v. Derfor skal man ikke lade den slags beslutninger overgå til fælles beslutningskompetence i EU, men jeg synes det er væsentligt og helt afgørende, at målsætningen om at sikre en stærkere økonomi, herunder også udveksling af erfaringer med gode eksempler, gode muligheder og forslag og reformer m.v., som man gennemfører i det ene land, så andre lande kan lade sig inspirere af det, gennemføres som et samarbejde i EU.
Sikandar Siddique (FG), 2022-03-15:
Så kan jeg også forstå, at støttepartierne i dag også er overrasket over – det kunne man læse i pressen – at man tager 2,1 mia. kr. fra verdens absolut fattigste folk for at finansiere den her forskelsbehandling, og SF støtter alligevel forslaget.
Margrete Auken (SF), 2002-04-02:
Men jeg vil godt spørge ministeren om den fremragende sætning, han lige kom med: Hvis nu Israel havde støttet Saudi-Arabiens fredsudspil, ville ministeren så ikke synes, at der måske havde været en vis rimelighed i at forvente, at Arafat havde kunnet styre det - og ellers kan man netop ikke forvente, at han ville kunne styre det?
Alex Vanopslagh (LA), 2020-10-08:
De fejl, der blev begået i starten af coronakrisen – at vi ikke havde værnemidler nok; at vi ikke havde en ordentlig teststrategi; at vi ikke havde en ordentlig smitteopsporing; at vi skældte ud på IKEA for at åbne på en forsvarlig måde; at vi lukkede børnehaverne, selv om det ikke viste sig at have en effekt; at vi indførte mærkelige 6-dagesregler i København – er faktisk alt sammen noget, vi kan tilgive.
Yvonne Herløv Andersen (CD), 1998-12-04:
Særreglen vedrørende de 18 måneders sammenhængende arbejde ophæves, og de unge, der har opnået at være på arbejdsmarkedet det stykke tid, kan jo, som der er henvist til, forsikre sig i en a-kasse og derved få en højere ydelse.
Troels Lund Poulsen (V), 2003-04-09:
Det er ikke sådan, at jeg står og vægter, hvad der er alvorligt, og hvad der ikke er alvorligt. Men jeg synes bare, at det, vi oplever nu, er noget, som også anfægter den civiliserede verden, vi lever i, fordi de grupper, hvor bl.a. Al-Qaeda er den mest kendte, tager midler i brug, som man ikke har defineret, og som jo også er med til at gøre, at den humanitære folkeret ikke er nogen statisk funktion.
Rasmus Jarlov (KF), 2016-04-19:
Jeg kunne godt tænke mig at spørge om Inuit Ataqatigiits holdning til, om det er Danmark eller Grønland, der skal stoppe den her udvinding af uran, fordi jeg hørte lidt fru Aaja Chemnitz Larsen argumentere for, at vi ikke skulle stemme den her lov igennem for at stoppe udvindingen af uran i Grønland.
Lone Dybkjær (RV), 2010-04-09:
Nu er jeg tilfældigvis ingeniør, men det vil jeg ikke prale af i den her sammenhæng, for jeg ved virkelig heller ikke, om noget, der ikke kører lige ud med 50 km/t. i timen, belaster mere end noget, der kører ligeud med 100 km/t.
Lone Dybkjær (RV), 2009-01-30:
Så jeg vil opfordre ministeren til at være lidt positiv og konstruktiv under vores udvalgsarbejde, altså være behjælpelig, ved at sige: Jamen det kan være udtryk for sund fornuft måske at gå ind på de og de områder og anlægge nogle sundhedsmæssige konsekvensbetragtninger.
Karen J. Klint (S), 2007-05-16:
Der er forskellige beregninger på, hvad efterslæbet er, og det er jo nærliggende, når der opstår et efterslæb, hvor kronebevillingen ikke hænger sammen med normeringsoversigten, at spørge ind til, om det er derfor, man nu har taget normeringsoversigten ud med det efterslæb på 2-3 mio. kr. på begge områder.
Bjørn Elmquist (RV), 1997-11-05:
Det var netop en af de store fordele ved det politiforlig, vi indgik i 1995 - og her var Venstre jo ikke med - at det overlades til Rigspolitichefen som den, der har forstand på det og er den øverste ansvarlige embedsmand over for den politisk ansvarlige, nemlig justitsministeren.
Tina Petersen (DF), 2009-05-29:
Vi ønsker således, at ministeren bekræfter, at bemærkningerne i den skriftlige fremsættelse om, at der kan lægges vægt på lokal inddragelse, samt det, at ministeren svarer på spørgsmål 2, betyder, at det med den lokale medinddragelse rent faktisk vil ske og det ikke blot er en hensigtserklæring, men en forudsætning for udlægningen af testområder tæt på land.
Pelle Dragsted (EL), 2023-05-23:
Ytringsfrihed er en fuldstændig afgørende del af ethvert velfungerende demokrati – retten til at ytre sig og også en om ikke lige, så i hvert fald ikke alt for skæv adgang til at ytre sig i de fora og via de kanaler, som giver adgang til den offentlige debat.
Elisabeth Geday (RV), 2006-05-31:
Tværtimod vil jeg gerne stille mig op her på talerstolen og tilbyde fagbevægelsen og hr. Jørgen Arbo-Bæhr, at dersom Enhedslisten ønsker at fremsætte et forslag om en lovfastsat minimumsløn, så skal Det Radikale Venstre gerne hjælpe Enhedslisten med at stemme det igennem Folketinget.
Aase D. Madsen (DF), 2001-04-26:
Jeg vil i hvert fald meget gerne under udvalgsarbejdet se på det provenu, som man fik ind i kassen, som gav 347,1 mio. kr., og jeg vil gerne se på, om der er overskud eller underskud ved de nuværende ordninger. Hvis der er et overskud, så mener jeg da alt andet lige, at man i hvert fald bør tilbageføre det på en sådan måde, at hele det provenu, som er kommet ind, skal gå til disse pensionsordninger på den ene eller på den anden måde.
Mette Frederiksen (S), 2011-04-26:
Det kan jo undre, at ministeren ikke brugte bare lidt af sin taletid på at komme ind på nogle af de største kritikpunkter i afrapporteringen fra FN’s Børnekomité, eksempelvis at man har sænket den kriminelle lavalder i Danmark, at der er for mange børn, der vokser op i fattigdom, forholdene for nogle af børnene i asylcentrene og en række andre forhold.
Aage Frandsen (SF), 2004-05-05:
, én indgang - én indgang har jeg hørt rigtig mange gange, og det gælder på alle områder, også på trafikområdet; når vejene nu kommunaliseres, så får man én indgang - sammenhængende indsats, enstrenget, enkelt og overskuelig, helhed og bedre valgfrihed.
Birthe Rønn Hornbech (V), 2008-11-21:
Det er jo dem, der nu skal finde ud af her i eftermiddag, om de overhovedet kan blive enige om de her grundlæggende ting, som befolkningen har tillagt så stor vægt, at vi, det flertal, som bærer udlændingeloven, er blevet valgt tre valg træk.
Sophie Hæstorp Andersen (S), 2025-02-19:
De skal give mulighed for, at man i stedet for at blive indlagt i psykiatrien, hvis man kan mærke, at man er tiltagende dårlig, eller det føles, som om ens medicin ikke virker, så har mulighed for få tilbudt overnatning og få omsorg med noget overvågning fra nogle kompetente medarbejdere.
Jens Hald Madsen (V), 1997-11-21:
er, når jeg kigger på initiativerne, for hvor står der noget om, at det at skabe konkurrenceevne har noget at gøre med skattepolitikken, har noget at gøre med de administrative byrder, har noget at gøre med de virkelige vilkår, som byggesektoren lever under?